বিএসসির সদস্যসচিব মো. মোশারফ হোসেন খান গতকাল মঙ্গলবার সন্ধ্যায় কালের কণ্ঠকে বলেন, ‘মহামান্য আদালতের রায়কে সম্মান দেখিয়ে আমরা ওই তিনটি ব্যাংকের নিয়োগ প্রক্রিয়া স্থগিত রেখে পরীক্ষা গ্রহণের সব প্রক্রিয়া সম্পন্ন করছি। পরীক্ষা যথাসময়েই হবে। অর্থাৎ শুক্রবারেই হবে। প্রবেশপত্র ডাউনলোড থেকে শুরু করে যত ধরনের কার্যক্রম সম্পন্ন হয়েছে সব কিছুই আগের মতো থাকবে। কোনো পরিবর্তন নেই। আমরা একটি সার্কুলার দিয়ে বিষয়টি জানিয়ে দিয়েছি আমাদের ওয়েবসাইটে।’ তিনি আরো বলেন, ‘আমরা উকিল নিয়োগ করেছি। আদালত থেকে পরবর্তী নির্দেশনা পেলে আমরা ওই তিনটি ব্যাংকের নিয়োগ প্রক্রিয়া আবার শুরু করব। এখন বাকি পাঁচটি ব্যাংক ও আর্থিক প্রতিষ্ঠানের পরীক্ষা নিতে কোনো অসুবিধা নেই।’